
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2643 

17 Οκτωβρίου 2013 


ΑΠΟΦΑΣΕΙ Σ 

Αριθ. 30063/4796 

Επανακαθορισμός της διαδικασίας και των αναγκαί¬ 
ων λεπτομερειών για την έγκριση σχολών/κέντρων 
επαγγελματικής κατάρτισης οδηγών οχημάτων μετα¬ 
φοράς επιβατών και εμπορευμάτων (ΠΕΙ), την έγκρι¬ 
ση διενέργειας προγραμμάτων περιοδικής κατάρ¬ 
τισης, τις υποχρεώσεις και τον έλεγχο αυτών και 
λοιπές λεπτομέρειες, σύμφωνα με τις διατάξεις του 
π.δ. 74/2008 (Α' 112) όπως ισχύει. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις 

α. Της παρ. 9 του άρθρου 7 του π.δ. 74/2008 (Α'112) 
«Προσαρμογή της ελληνικής νομοθεσίας προς την 
οδηγία 2003/59/ΕΚ του Ευρωπαϊκού Κοινοβουλίου και 
του Συμβουλίου της 15ης Ιουλίου 2003 “σχετικά με την 
αρχική επιμόρφωση και την περιοδική κατάρτιση των 
οδηγών ορισμένων οδικών οχημάτων τα οποία χρησι¬ 
μοποιούνται για τη μεταφορά εμπορευμάτων ή επιβα¬ 
τών, για την τροποποίηση του κανονισμού (ΕΟΚ) αριθμ. 
3820/1985 του Συμβουλίου και της οδηγίας 91/439/ΕΟΚ 
του Συμβουλίου και για την κατάργηση της οδηγίας 
76/914/ΕΟΚ του Συμβουλίου”, όπως αυτή η οδηγία τρο¬ 
ποποιήθηκε με τις οδηγίες 2004/66/ΕΚ του Συμβουλίου 
της 26ης Απριλίου 2004 και 2006/103/ΕΚ της 20ης Νο¬ 
εμβρίου 2006». 

β. Της παρ. 2 του άρθρου 9 του ν.3897/2010 (Α' 208) 
«Σύσταση Εθνικού Συμβουλίου Οδικής Ασφάλειας και 
Γενικής Διεύθυνσης Οδικής Ασφάλειας, εποπτεία και 
βελτίωση του θεσμού του τεχνικού ελέγχου οχημά¬ 
των για την προαγωγή της Οδικής Ασφαλείας και την 
προστασία περιβάλλοντος, κύρωση Σύμβασης μεταξύ 
Ελληνικού Δημοσίου και Ο.Α.Σ.Θ. και άλλες διατάξεις» 
που τροποποιεί-συμπληρώνει το π.δ. 74/2008. 

γ. Του άρθρου 3, του ν. 3919/2011 (Α' 32) «Αρχή της 
επαγγελματικής ελευθερίας, κατάργηση αδικαιολόγη¬ 
των περιορισμών στην πρόσβαση και άσκηση επαγ¬ 
γελμάτων». 

δ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κωδικοποι- 


ήθηκε με το άρθρο πρώτο του ΠΔ 63/05 «Κωδικοποίηση 
της Νομοθεσίας» (Α' 98). 

ε. Το π.δ. 85/2012 (Α' 141) «Ιδρυση και μετονομασία 
Υπουργείων, μεταφορά και κατάργηση υπηρεσιών», 
όπως έχει τροποποιηθεί με το π.δ. 118/2013 (Α' 152). 

στ. Το π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

ζ. Η αριθμ. 329/03-07-2013 (Β' 1655) απόφαση του Πρω¬ 
θυπουργού και του Υπουργού Υποδομών, Μεταφορών 
& Δικτύων «Καθορισμός αρμοδιοτήτων Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου». 

η. Το π.δ. 293/1999 (Α' 263) «Οργανισμός του Υπουργεί¬ 
ου Μεταφορών και Επικοινωνιών», όπως ισχύει. 

2. Την ανάγκη επνακαθορισμού της διαδικασίας και 
των αναγκαίων λεπτομερειών για την έγκριση των Σχο¬ 
λών / Κέντρων Επαγγελματικής Κατάρτισης Οδηγών 
Οχημάτων Μεταφοράς Επιβατών και Εμπορευμάτων, 
την έγκριση διενέργειας προγραμμάτων περιοδικής 
κατάρτισης, τις υποχρεώσεις και τον έλεγχο αυτών, 
την αναγνώριση των βεβαιώσεων παρακολούθησης του 
προγράμματος περιοδικής κατάρτισης, το χρονοδιά¬ 
γραμμα υποβολής αίτησης και δικαιολογητικών από 
τους οδηγούς, ώστε η εκπαίδευσή των να ανταποκρί- 
νονται προς τις ισχύουσες διατάξεις του π.δ. 74/2008. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α 

ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗΤΟΣ 
ΟΔΗΓΩΝ ΟΧΗΜΑΤΩΝ ΜΕΤΑΦΟΡΑΣ ΕΜΠΟΡΕΥΜΑΤΩΝ 
ΚΑΙ ΕΠΙΒΑΤΩΝ - ΣΧΟΛΕΣ/ΚΕΝΤΡΑ ΠΕΡΙΟΔΙΚΗΣ 
ΚΑΤΑΡΤΙΣΗΣ ΠΕΙ 

Άρθρο 1 

Χορήγηση πιστοποιητικού επαγγελματικής 
ικανότητας (ΠΕΙ) 

1. Αναγκαία προϋπόθεση για την άσκηση του επαγγέλ¬ 
ματος του οδηγού οχημάτων μεταφοράς εμπορευμάτων / 
επιβατών, είναι η Πιστοποίηση Επαγγελματικής Ικανότη¬ 
τας (ΠΕΙ), που αποδεικνύεται με την καταχώρηση, από 
τις αρμόδιες Υπηρεσίες Μεταφορών και Επικοινωνι¬ 
ών Περιφερειακής Ενότητας (Υ.Μ.Ε.Π.Ε.) του κοινοτικού 

αριθμού «95» και της ημερομηνίας λήξης του ΠΕΙ σε 
ισχύουσα άδεια οδήγησης κατηγορίας ϋΐ ή ϋ ή ϋ1Ε ή 
ϋΕ / 01 ή 0 ή 01Ε ή ΟΕ, όπως προβλέπεται στο π.δ. 74/ 
2008 (ΑΊ12). 

2. Η ισχύς του Πιστοποιητικού Επαγγελματικής Ικα¬ 
νότητας οδηγού οχημάτων μεταφοράς εμπορευμάτων 
και επιβατών είναι πέντε (5) έτη και ανανεώνεται εφό¬ 
σον παρακολουθήσει επιτυχώς ο οδηγός το κατάλληλο 
πρόγραμμα επαγγελματικής κατάρτισης, σύμφωνα με 
το π.δ. 74/2008 (ΑΊ12) και τα διαλαμβανόμενα στις δια¬ 
τάξεις της παρούσας απόφασης (περιοδική κατάρτιση). 

3. Η οργάνωση των προγραμμάτων επαγγελματικής 
κατάρτισης οδηγών οχημάτων μεταφοράς επιβατών 
και εμπορευμάτων γίνεται από Σχολές Επαγγελμα¬ 
τικής Κατάρτισης Μεταφορέων (Σ.Ε.ΚΑ.Μ.) ή Σχολές 
Επαγγελματικής Κατάρτισης Οδηγών Οχημάτων Με¬ 
ταφοράς Επικινδύνων Εμπορευμάτων (Σ.Ε.Κ.Ο.Ο.Μ.Ε.Ε.) 
ή Κέντρα Θεωρητικής Εκπαίδευσης Υποψηφίων Οδηγών 
(ΚΕ.Θ.Ε.Υ.Ο.) ή Εκπαιδευτικά Κέντρα Συγκοινωνιακών 
Φορέων (Ε.ΚΕ.ΣΥ.Φ) για τους εργαζόμενους οδηγούς του 
συγκεκριμένου συγκοινωνιακού φορέα, σύμφωνα με το 
π.δ. 74/2008 (ΑΊ12) όπως έχει τροποποιηθεί με το άρθρο 
9 του ν. 3897/2010 (Α' 208) και με τα διαλαμβανόμενα 
στην παρούσα απόφαση. 

ΚΕΦΑΛΑΙΟ Β 

ΣΧΟΛΕΣ / ΚΕΝΤΡΑ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ (ΠΕΙ) 

Αρθρο 2 

Λειτουργία Σχολών / Κέντρων ΠΕΙ 

1. Βεβαίωση αναγγελίας ενάρξεως λειτουργίας Σχολής 
Επαγγελματικής Κατάρτισης ΠΕΙ, χορηγείται σε φυσικά 
ή νομικά πρόσωπα καθώς και σε Συγκοινωνιακούς Φο¬ 
ρείς οποιοσδήποτε νομικής μορφής που απασχολούν 
πάνω από τριακόσιους (300) οδηγούς, στους σκοπούς 
των οποίων περιλαμβάνεται και η επαγγελματική κα¬ 
τάρτιση, μετά από αναγγελία των ενδιαφερομένων. Η 
βεβαίωση αναγγελίας ενάρξεως λειτουργίας χορηγείται 
από τις αρμόδιες Υπηρεσίες Υ.Μ.Ε.Π.Ε. του τόπου στον 
οποίο βρίσκεται η έδρα της Σχολής. Ειδικότερα για τους 
Συγκοινωνιακούς Φορείς, αν δεν αναφέρεται στο σκοπό 
τους η επαγγελματική κατάρτιση για ΠΕΙ, υποβάλλεται 
απόφαση Δ.Σ. για την δημιουργία κέντρων ΠΕΙ. 

2. Για τη λειτουργία Σχολής/Κέντρου υποβάλλεται 
από τον ενδιαφερόμενο (φυσικό πρόσωπο ή τον νόμι¬ 
μο εκπρόσωπο του νομικού προσώπου ή οργανισμού), 
αναγγελία στην αρμόδια Υ.Μ.Ε.Π.Ε, η οποία συνοδεύεται 
από τα παρακάτω δικαιολογητικά: 

α. Κάτοψη υπογεγραμμένη από αρμόδιο μηχανικό των 
χώρων της Σχολής/Κέντρου. Οι χώροι διευθετούνται είτε 
σε ένα, είτε σε περισσότερους ορόφους του ίδιου κτηρίου 
ή σε όμορα κτήρια προκειμένου για ισόγεια κτίσματα. Η 
διαμόρφωση του χώρου πρέπει να εξασφαλίζει αίθουσα 
κατάλληλη για διδασκαλία και να διαθέτει καλό φυσικό 
αλλά και ομοιόμορφο τεχνητό φωτισμό, επαρκή αερισμό, 
θέρμανση και ηχομόνωση, γραφείο και τουαλέτα. Σε κάθε 
περίπτωση η αναλογούσα επιφάνεια σε κάθε αίθουσα 
διδασκαλίας ικανοποιεί τη σχέση 2,0 πι2/άτομο, από όπου 
προκύπτει και ο μέγιστος αριθμός των εκπαιδευομένων, 
στρογγυλοποιημένος στην μικρότερη ακέραια μονάδα. 

β. Τίτλο κυριότητας ή συμφωνητικό μίσθωσης του 
παραπάνω χώρου, από όπου προκύπτει η επιφάνεια 


του χώρου της σχολής και η χρήση αυτού για Σχολή/ 
Κέντρου. 

γ. Βεβαίωση της αρμόδιας Πολεοδομικής Υπηρεσίας 
ότι πρόκειται για χώρο κύριας χρήσης. 

δ. Πιστοποιητικό Πυρασφάλειας από την αρμόδια Πυ¬ 
ροσβεστική Υπηρεσία. 

ε. Δήλωση του ν. 1599/86 ότι η Σχολή/Κέντρο διαθέτει 
κατάλληλα εποπτικά ή ηλεκτρονικά μέσα διδασκαλίας 
(όπως πίνακα, Ριό)θοΙογ), τα μέσα για την πρακτική εκ¬ 
παίδευση (όπως πυροσβεστήρες, κουτί και υλικά πρώ¬ 
των βοηθειών, κατάλληλο γιλέκο). Επίσης στη δήλωση 
θα περιλαμβάνονται τα πλήρη στοιχεία του προσώπου 
που θα εκτελεί τα καθήκοντα του Διευθυντή Σπου¬ 
δών της Σχολής/Κέντρου (Ονοματεπώνυμο, Πτυχίο ή 
Δίπλωμα, Ειδικότητα, Δ/νση Κατοικίας, Αρ. Αστυνομικής 
Ταυτότητας, Α.Φ.Μ.). 

στ. Επικυρωμένο αντίγραφο Πτυχίου ή Διπλώματος 
ΑΕΙ ή ΤΕΙ της ημεδαπής ή ισοτίμου αναγνωρισμένης 
σχολής της αλλοδαπής ή βεβαίωσης αναγγελίας ασκή- 
σεως επαγγέλματος εκπαιδευτή υποψηφίων οδηγών, 
του Διευθυντή Σπουδών. 

ζ. Αντίγραφα αδειών οδήγησης του Δ/ντη Σπουδών, 
τουλάχιστον κατηγορίας Θ ή Θ. Η κατηγορία Β των 
προαναφερομένων αδειών οδήγησης πρέπει να έχει 
αποκτηθεί τουλάχιστον ένα (1) έτος πριν την ημερο¬ 
μηνία αναγγελίας για λειτουργία σχολής ΠΕΙ. Για τις 
ήδη λειτουργούσες σχολές ΣΕΚΑΜ/ΣΕΚΟΟΜΕΕ ο Δ/ 
ντης Σπουδών δύναται να υποβάλλει την απαιτούμενη 
κατηγορία οδήγησης Ο ή ϋ εντός ενός έτους από την 
σχετική αναγγελία του ως σχολή ΠΕΙ 

η. Πιστοποιητικό Ποινικού Μητρώου γενικής χρήσης 
του Δ/ντη Σπουδών, από το οποίο θα προκύπτει ότι 
δεν έχει υποπέσει σε αδίκημα των διατάξεων που ανα- 
φέρονται στο άρθρο 8 του Υπαλληλικού Κώδικα, όπως 
αυτός κυρώθηκε με τον ν. 3528/07 (Α' 26), όπως ισχύει 
κάθε φορά. 

θ. ί. Ονομαστική κατάσταση του διδακτικού προσω¬ 
πικού της Σχολής/Κέντρου που αποτελείται από ένα 
τουλάχιστον μέλος, ο οποίος μπορεί να εκτελεί χρέη 
Διευθυντή Σπουδών. 

ϋ. Βεβαιώσεις από τις οποίες να αποδεικνύεται ότι 
σχετίζονται οι γνώσεις του διδακτικού προσωπικού με 
τις θεματικές ενότητες του παραρτήματος I του π.δ/ 
τος 74/08. Αυτές μπορεί να είναι: βεβαίωση επιτυχούς 
παρακολούθησης σεμιναρίου, βεβαίωση ως εισηγητής 
σχετικών με τα ανωτέρω θεμάτων, βεβαίωση επαγγελ¬ 
ματικής εμπειρίας του φορέα κλπ. Εξαιρούνται από την 
υποβολή των ανωτέρω οι Διευθυντές Σπουδών, καθη¬ 
γητές σε Σ.Ε.Κ.Ο.Ο.Μ.Ε.Ε., Σ.Ε.ΚΑ.Μ. και ΚΕ.Θ.Ε.Υ.Ο που 
έχουν ήδη τις γνώσεις που σχετίζονται με τις ανωτέρω 
θεματικές ενότητες. Όσον αφορά την πρακτική άσκηση 
οι διδάσκοντες θεμάτων πρώτων βοηθειών και πυρό¬ 
σβεσης υποβάλλουν αντίστοιχη βεβαίωση από σεμι¬ 
νάριο παροχής ιατρικής βοήθειας (Ερυθρός Σταυρός, 
Ναυαγοσωστική Ακαδημία ή αντίστοιχου άλλου φορέα 
που παρέχει ανάλογη εκπαίδευση), πυρόσβεσης (Πυ¬ 
ροσβεστική Υπηρεσία ή αντίστοιχου άλλου φορέα που 
παρέχει ανάλογη εκπαίδευση). Οι παραπάνω γνώσεις 
δύνανται να αποδεικνύονται και με υποβολή ανάλογου 
πτυχίου ή από την αναλυτική βαθμολογία σπουδών ανα¬ 
γνωρισμένης σχολής. Σε περίπτωση που λειτουργούσες 
Σχολές/Κέντρα Π.Ε.Ι. δεν διαθέτουν διδάσκοντα για την 
πρακτική άσκηση που να καλύπτει τις παραπάνω απαι- 

τήσεις, υποχρεούνται να προσκομίσουν άμεσα κι όχι 
περισσότερο των 6 μηνών τα δικαιολογητικά αυτά. Σε 
αντίθετη περίπτωση εφαρμογή έχουν οι διατάξεις της 
παραγράφου 4 του άρθρου 10 της παρούσας. 

μι. Σε περίπτωση πρόσληψης νέου διδακτικού προσω¬ 
πικού απαιτείται προηγουμένως, ενημέρωση της αρμό¬ 
διας Υ.Μ.Ε.Π.Ε. αναφορικά με τα τυπικά του προσόντα 
που αναφέρονται στις προηγούμενες παραγράφους στ, 
ζ και θ όπως προβλέπεται, με υποβολή των σχετικών 
παραστατικών στοιχείων (δικαιολογητικών). Δεν απαι¬ 
τείται η κατοχή αδειών οδήγησης κατηγορίας Ο ή ϋ από 
τους διδάσκοντες στην πρακτική άσκηση τα θέματα των 
πρώτων βοηθειών, της πυρόσβεσης. 

ι. Στην περίπτωση νομικού προσώπου, υποβάλλεται και 
επικυρωμένο αντίγραφο του ισχύοντος καταστατικού, 
στο οποίο ρητά αναφέρεται στους σκοπούς του και η 
επαγγελματική κατάρτιση των οδηγών οχημάτων για 
τη μεταφορά επιβατών/εμπορευμάτων. 

ια. Επιπρόσθετα των ανωτέρω τα Εκπαιδευτικά Κέ¬ 
ντρα Συγκοινωνιακών Φορέων (Ε.ΚΕ.ΣΥ.Φ.) υποβάλλουν 
στοιχεία (όπως καταστάσεις προσωπικού) από τα οποία 
να προκύπτει ότι ο αριθμός των απασχολούμενων οδη¬ 
γών υπερβαίνει τους τριακόσιους (300). 

ιβ. Στο πλαίσιο διαδικασίας επιλογής διδασκό¬ 
ντων, πέραν των καθηγητών των ήδη λειτουργουσών 
Σ.Ε.Κ.Ο.Ο.Μ.Ε.Ε., Σ.Ε.ΚΑ.Μ. και ΚΕ.Θ.Ε.Υ.Ο. που έχουν ήδη 
εκπαιδευτική και διδακτική εμπειρία, πρέπει οι υπόλοιποι 
διδάσκοντες να αποδεικνύουν με υποβολή σχετικών 
βεβαιώσεων ή άλλων στοιχείων ότι διαθέτουν διδακτική 
και παιδαγωγική ικανότητα. 

3. Σε περίπτωση που ορισμένα δικαιολογητικά υπάρ¬ 
χουν στην υπηρεσία στο αντίστοιχο φάκελλο λειτουρ- 
γούσας σχολής (ΚΕ.ΘΕ.Υ.Ο., Σ.Ε.Κ.Ο.Ο.Μ.Ε.Ε., Σ.Ε.ΚΑ.Μ. 
κλπ) φωτοαντίγραφα αυτών μεταφέρονται στο νέο φά¬ 
κελλο που αφορά τη σχολή ΠΕΙ. Επειδή χρησιμοποιεί 
τους ίδιους χώρους, υποβάλλει δήλωση περί αυτού και 
παρέλκει η υποβολή της κάτοψης του χώρου. Στην πε¬ 
ρίπτωση αυτή, εφόσον διαπιστωθεί στο υπάρχον σχέδιο, 
ότι καλύπτονται οι απαιτήσεις της παρούσας απόφα¬ 
σης, δεν διενεργείται η επιθεώρηση που καθορίζεται 
στην παρακάτω παράγραφο 4. Αυτή πραγματοποιείται 
κατά τον Ιο έλεγχο που περιγράφεται στο άρθρο 3 
της παρούσας. 

4. Μετά τον έλεγχο των παραπάνω δικαιολογητικών, 
διενεργείται επιθεώρηση από επιτροπή δύο (2) τεχνικών 
υπαλλήλων της αρμόδιας Υ.Μ.Ε.Π.Ε. ή και Δ.ΚΤΕΟ, στον 
χώρο της σχολής/κέντρου και εφόσον συντρέχουν σω- 
ρευτικά οι προαναφερθείσες προϋποθέσεις, χορηγείται 
βεβαίωση αναγγελίας ενάρξεως λειτουργίας Σχολής/ 
Κέντρου στο όνομα του φυσικού ή νομικού προσώπου. Η 
προαναφερθείσα είναι απαραίτητη και επιδεικνύεται σε 
κάθε έλεγχο της Σχολής. Στην χορηγούμενη βεβαίωση 
αναγγελίας ενάρξεως λειτουργίας αναφέρονται και τα 
πλήρη στοιχεία του υπευθύνου Διευθυντή Σπουδών με 
μνεία των τυπικών του προσόντων, αλλά και του με¬ 
γίστου αριθμού των εκπαιδευομένων σε κάθε αίθουσα 
διδασκαλίας. (Υπόδειγμα I). 

Η αρμόδια Υ.Μ.Ε.Π.Ε., εντός τριών μηνών από την 
αναγγελία εκδίδει τη βεβαίωση αναγγελία ενάρξεως 
λειτουργίας Σχολής / Κέντρου Π.Ε.Ι. Σε περίπτωση που 
δε συντρέχουν οι νόμιμες προϋποθέσεις ειδοποιεί εγ- 
γράφως τη Σχολή εντός του αυτού χρονικού διαστή¬ 
ματος. Σε περίπτωση που μετά την πάροδο τριμήνου η 


Υ.Μ.Ε.Π.Ε. δεν έχει ενεργήσει αναλόγως, το επάγγελμα 
ασκείται ελεύθερα. 

5. Η βεβαίωση αναγγελίας ενάρξεως λειτουργίας της 
Σχολής/Κέντρου κοινοποιείται απαραιτήτως στην οι¬ 
κεία Δ.Ο.Υ. (όπου έχει έδρα η Σχολή), στην αρμόδια 
Διεύθυνση Οδικής Κυκλοφορίας και στο Σώμα Επιθε¬ 
ωρητών Ελεγκτών (Σ.Ε.Ε.Υ.Μ.Ε.) του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων. 

6. Στους χώρους όπου δραστηριοποιείται η σχολή για 
ΠΕΙ, δύναται να συνυπάρξει και εκπαιδευτική δραστηριό¬ 
τητα ΣΕΚΑΜ, Σ.Ε.Κ.Ο.Ο.Μ.Ε.Ε., ΚΕ.Θ.Ε.Υ.Ο., Ε.ΚΕ.ΣΥ.Φ. υπό 
την προϋπόθεση ότι δεν παρακωλύεται η λειτουργία 
της και χρησιμοποιούνται διαφορετικές αίθουσες όταν 
συμπίπτουν χρονικά τα προγράμματα εκπαίδευσης των 
Σχολών. 

7. Τροποποίηση προϋποθέσεων λειτουργίας: 

α. Σε περίπτωση τροποποίησης των παρακάτω προ¬ 
ϋποθέσεων λειτουργίας απαιτείται νέα αναγγελία και 
χορηγείται σχετική βεβαίωση για τη λειτουργία: 

ί) Αλλαγή του φυσικού ή νομικού προσώπου. 

ϋ) Μεταστέγαση, επέκταση ή μείωση των εγκεκριμέ¬ 
νων χώρων που επηρεάζει τα στοιχεία της βεβαίωσης 
αναγγελίας ενάρξεως λειτουργίας της Σχολής ΠΕΙ. 

ιϋ) Αλλαγή του Δ/ντη Σπουδών της Σχολής κατόπιν 
υποβολής των αντίστοιχων δικαιολογητικών και τηρου- 
μένων των διαδικασιών που προβλέπονται σε προηγού¬ 
μενες παραγράφους του παρόντος άρθρου. 

β. Εάν μία εκ των λοιπών, πέραν των ανωτέρω, προ¬ 
ϋποθέσεων υπό τις οποίες χορηγήθηκε η βεβαίωση 
αναγγελίας ενάρξεως λειτουργίας παύει να ισχύει, 
υποβάλλονται νέα δικαιολογητικά για τα στοιχεία που 
μεταβλήθηκαν και εφόσον η Υ.Μ.Ε.Π.Ε. διαπιστώσει ότι 
ικανοποιούνται οι προϋποθέσεις, η Σχολή συνεχίζει τη 
λειτουργία της. 

γ. Η αντικατάσταση του Διευθυντή Σπουδών ή του 
διδακτικού προσωπικού γνωστοποιείται στην αρμόδια 
Υ.Μ.Ε.Π.Ε. (με ονοματεπώνυμα και λοιπά στοιχεία και 
προσόντα των νέων προσώπων). Σε περίπτωση που ο 
Διευθυντής Σπουδών αποχωρήσει, δύναται να αντικα- 
τασταθεί από οποιονδήποτε άλλο μέλος του διδακτικού 
προσωπικού, που διαθέτει η Σχολή, είτε άλλο πρόσωπο 
που καλύπτει τις προϋποθέσεις του παρόντος άρθρου 
και η αρμόδια Υ.Μ.Ε.Π.Ε. χορηγεί νέα βεβαίωση αναγ¬ 
γελίας ενάρξεως λειτουργίας κοινοποιώντας την όπως 
προβλέπεται. Οταν ο Διευθυντής Σπουδών της Σχολής 
έχει αποχωρήσει ή απουσιάζει, δύναται να αναπληρωθεί 
προσωρινά και μέχρι τρεις μήνες από οποιοδήποτε άλλο 
μέλος του διδακτικού προσωπικού, που διαθέτει η σχο¬ 
λή, γνωρίζοντας άμεσα αυτό εγγράφως στην αρμόδια 
Υ.Μ.Ε.Π.Ε.. Για κάθε περίπτωση η Σχολή δεν μπορεί να 
εκπαιδεύει ούτε να δηλώνει υποψηφίους οδηγούς, εφό¬ 
σον δεν έχει ενημερωθεί έγκαιρα η αρμόδια Υ.Μ.Ε.Π.Ε. ή 
εφόσον δεν καλύπτονται οι όροι λειτουργίας. 

Αρθρο 3 

Εποπτεία και Έλεγχος Σχολών/Κέντρων ΠΕΙ 

1. Ο έλεγχος και η εποπτεία των Σχολών / Κέντρων 
διενεργείται από επιτροπές αποτελούμενες από δύο (2) 
υπαλλήλους τουλάχιστον δευτεροβάθμιας εκπαίδευσης 
(Δ.Ε.) της αρμόδιας περιφέρειας που ανήκει η σχολή και 
κυρίως από υπαλλήλους της Υ.Μ.Ε.Π.Ε. και Δ.ΚΤΕΟ, που ορί¬ 
ζονται από τον Περιφερειάρχη. Σε κάθε περιφέρεια ορίζεται 

ικανός αριθμός υπαλλήλων ανάλογα με τον αριθμό των 
λειτουργούντων σχολών / κέντρων που να επιτρέπει τον 
έλεγχο κάθε σχολής/κέντρου σε κάθε διδακτική περίοδο 
που εγκρίνεται. Ο ορισμός είναι ετήσιος και περιλαμβά¬ 
νει ένα κατάλογο από τους διαθέσιμους υπαλλήλους των 
υπηρεσιών της Περιφέρειας. Η σύνθεση κάθε επιτροπής 
γίνεται από τον Δ/ντη Μεταφορών και Επικοινωνιών της 
Περιφερειακής Ενότητας, πρέπει να ορίζει τις ελεγχόμενες 
σχολές/κέντρα και να γνωρίζει στα μέλη των επιτροπών 
τα εγκεκριμένα προγράμματα των σχολών/κέντρων, με τις 
ώρες λειτουργίας των. Η εκπαίδευση - ενημέρωση των ανω¬ 
τέρω υπαλλήλων αποτελεί ευθύνη της αρμόδιας Υ.Μ.Ε.Π.Ε. 

Η επιτροπή ελέγχου υποχρεούται κατά τον έλεγχο της 
Σχολής / Κέντρου Π.Ε.Ι να έχει μαζί της το έγγραφο της 
σύνθεσής της (εντολή ελέγχου) που υπογράφεται από τον 
Διευθυντή Μεταφορών της ΥΜΕΠΕ και υποδεικνύεται σε πε¬ 
ρίπτωση που αυτό ζητηθεί στους αρμόδιους της υπό έλεγ¬ 
χο Σχολής (Διευθυντής Σπουδών, Διδακτικό Προσωπικό). 

2. Έργο της προαναφερόμενης επιτροπής είναι η διε¬ 
νέργεια ελέγχου κάθε εγκεκριμένου εκπαιδευτικού προ¬ 
γράμματος της σχολής/κέντρου. Συγκεριμένα η επιτροπή 
ελέγχει τη διατήρηση των όρων και προϋποθέσεων βάσει 
των οποίων χορηγήθηκε η έγκριση λειτουργίας της Σχο¬ 
λής ΠΕΙ, την υλοποίηση από τη Σχολή των εγκεκριμμένων 
προγραμμάτων, τον έλεγχο και την καταγραφή των παρό¬ 
ντων και των απάντων στο παρουσιολόγιο, σε συνδυασμό 
με αυτούς που είναι εγγεγραμμένοι στο εγκεκριμμένο 
πρόγραμμα της Σχολής την περίοδο αυτή, δηλαδή με 
τους εγγεγραμμένους στην κατάσταση του εδαφίου 2 
της παραγράφου 1 του παρακάτω άρθρου 4. 

Το προαναφερόμενο έργο δύναται να πραγματοποι¬ 
είται οποιαδήποτε χρονική περίοδο για την οποία έχει 
εγκριθεί πρόγραμμα εκπαίδευσης της Σχολής. Η επιτρο¬ 
πή συντάσσει έκθεση ελέγχου με τις διαπιστώσεις της 
και τα ονόματα των εκπαιδευομένων που παρακολου¬ 
θούσαν το πρόγραμμα την οποία υποβάλλει στον αρμό¬ 
διο Δ/ντη της Υ.Μ.Ε.Π.Ε. και Γεν. Δ/ντη της Περιφέρειας 
(Υπόδειγμα IV). Μετά τη σύνταξή της από την επιτροπή, 
η έκθεση υπογράφεται από τον Δ/ντη Σπουδών της 
Σχολής ή απουσία αυτού από τον εκάστοτε διδάσκοντα. 

3. Οι σχολές/κέντρα ΠΕΙ παρέχουν στα μέλη των επι¬ 
τροπών διενέργειας ελέγχου χωρίς καθυστέρηση και στα 
πλαίσια των αναλογικών τους υποχρεώσεων, τις απαραί¬ 
τητες πληροφορίες για την εκτέλεση των ελέγχων. 

4. Η αρμόδια Υ.Μ.Ε.Π.Ε. κάθε έξι (6) μήνες διαβιβάζει 
σε ηλεκτρονική μορφή στην αρμόδια Διεύθυνση Οδικής 
Κυκλοφορίας και στο Σώμα Επιθεωρητών Ελεγκτών 
(ΣΕΕΥΜΕ) του Υπουργείου, κατάσταση με τις πραγμα- 
τοποιηθείσες αυτοψίες (ελέγχους), τα τυχόν ευρήματα - 
τις αποκλίσεις - τα προβλήματα, τα συμπεράσματα - τα 
σχόλια και τις τυχόν προτάσεις. 

5. Το ΣΕΕΥΜΕ δύναται επιπρόσθετα, βάσει των σχετι¬ 
κών διατάξεων, να διενεργεί ελέγχους για τη διαπίστω¬ 
ση της ορθής λειτουργίας των ως άνω αναφερομένων 
Σχολών/Κέντρων (ΠΕΙ). 

ΚΕΦΑΛΑΙΟ Γ 

ΔΙΕΝΕΡΓΕΙΑ ΠΡΟΓΡΑΜΜΑΤΩΝ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 

Αρθρο 4 

Σύνταξη και έγκριση προγραμμάτων κατάρτισης 

1. Οι Σχολές συντάσσουν αναλυτικό πρόγραμμα εκπαί¬ 
δευσης το οποίο υποβάλλουν για έγκριση στις αρμόδι¬ 


ες Υ.Μ.Ε.Π.Ε., τουλάχιστον πέντε (5) εργάσιμες ημέρες, 
πριν την ημερομηνία έναρξης του κάθε προγράμματος 
κατάρτισης. Η έγκριση του προγράμματος πρέπει να 
γίνεται εντός δύο (2) εργασίμων ημερών από τις ανω¬ 
τέρω Υπηρεσίες. 

Το ανωτέρω αναλυτικό πρόγραμμα εκπαίδευσης 
περιλαμβάνει την ημερομηνία και ώρα διδασκαλίας 
κατά μάθημα και αναφέρει για κάθε μάθημα και ώρα 
διδασκαλίας το διδάσκοντα καθηγητή, τον τυχόν ανα¬ 
πληρωτή του, τον αριθμό και το ονοματεπώνυμο των 
συμμετεχόντων, καθώς και τα απαιτούμενα διαλείμματα, 
προκειμένου να εγκριθεί. 

Η διδακτέα ύλη καταμερίζεται μεταξύ των διδασκό¬ 
ντων λαμβάνοντας υπόψη τα προσόντα και την εκπαι¬ 
δευτική εμπειρία και γνώση του καθενός. Τα δε διαλείμ¬ 
ματα θα είναι τουλάχιστον 2 με ελάχιστη διάρκεια 15 
λεπτών κι εντός του προγράμματος των 7 διδακτικών 
ωρών. Επιτρέπεται η προσθαφαίρεση εκπαιδευόμενων 
ακόμη και μετά την έγκριση του προγράμματος εφό¬ 
σον ενημερωθεί εγγράφως ή με ηλεκτρονικό τρόπο η 
αρμόδια ΥΜΕΠΕ, που έχει έδρα η Σχολή, το αργότερο 
την προηγούμενη εργάσιμη ημέρα και μέχρι τις 15:00, 
πριν την ημερομηνία έναρξης του εγκεκριμένου προ¬ 
γράμματος. 

2. Τροποποίηση του προγράμματος κατάρτισης του 
παρόντος άρθρου επιτρέπεται μόνο σε ότι αφορά το 
χρόνο διεξαγωγής του και ύστερα από έγκαιρη ενη¬ 
μέρωση και έγκριση της αρμόδιας Υ.Μ.Ε.Π.Ε., ενώ σε 
περίπτωση ελλιπούς παρακολούθησης, εκ μέρους του 
οδηγού του εγκεκριμένου προγράμματος, πρέπει αυτός 
να ολοκληρώσει όλες τις θεματικές ενότητες σε ένα 
μόνο άλλο εγκεκριμένο εκπαιδευτικό πρόγραμμα το 
οποίο δεν πρέπει να απέχει από το πρώτο περισσότερο 
των 6 μηνών. Σε περίπτωση ελλιπούς παρακολούθη¬ 
σης ενότητας (στόχο σύμφωνα με το παράρτημα I του 
π.δ. 74/08) αυτή παρακολουθείται στο νέο πρόγραμμα 
ολόκληρη. 

3. Τα ανωτέρω προγράμματα δύναται να υποβληθούν 
προς έγκριση, ηλεκτρονικά, σύμφωνα με τις ισχύουσες 
διατάξεις. Η έγκριση από την αρμόδια υπηρεσία στην 
περίπτωση αυτή χορηγείται και ηλεκτρονικά. 

Άρθρο 5 

Εγγραφή στη Σχολή 

1. Για την εγγραφή στη Σχολή ο οδηγός επιδεικνύει 
την αστυνομική του ταυτότητα ή το διαβατήριό του, την 
κοινοτική άδεια οδήγησης κατηγορίας ϋΐ ή ϋ ή Ω1Ε ή 
ΩΕ / Ό1 ή Ο ή 01Ε ή ΟΕ, φωτοαντίγραφα των οποίων η 
Σχολή διατηρεί στο αρχείο της, συγχρόνως υποβάλλει 
δήλωση στην οποία αναγράφει: τη διεύθυνση της μό¬ 
νιμης κατοικίας - διαμονής του και την κατηγορία πι¬ 
στοποιητικού επαγγελματικής κατάρτισης που επιθυμεί 
να αποκτήσει ή να ανανεώσει (λεωφορείου/φορτηγού). 

2. Δικαίωμα εγγραφής στη Σχολή, για τη συμμετοχή 
σε πρόγραμμα κατάρτισης για την απόκτηση ή την ανα¬ 
νέωση πιστοποιητικού, έχουν και οι αλλοδαποί οδηγοί, 
κάτοχοι κοινοτικής άδειας οδήγησης αντίστοιχης κα¬ 
τηγορίας. Όσον αφορά την ανανέωση πρέπει να είναι 
κάτοχοι ελληνικού ή κοινοτικού πιστοποιητικού. 

Γ ια το σκοπό αυτό πρέπει να υποβάλλουν στη Σχολή 
τα δικαιολογητικά της παραγράφου 1 του παρόντος 
άρθρου και φωτοαντίγραφο βεβαίωσης εγγραφής πο¬ 
λίτη της Ένωσης ή εγγράφου πιστοποίησης μόνιμης 

διαμονής της'Ενωσης, για πολίτες της Ε.Ε., σύμφωνα με 
τις διατάξεις του π.δ. 106/07 (Α'135) όπως αυτό ισχύει ή 
φωτοαντίγραφο της άδειας παραμονής ή της άδειας ερ¬ 
γασίας, εφόσον είναι πολίτης τρίτου κράτους εκτός Ε.Ε. 

3. Η Σχολή τηρεί υποχρεωτικά ειδικό βιβλίο «Μητρώο 
Μαθητών», το οποίο θα είναι ραπτό κολλητό και θα 
θεωρείται από την αρμόδια Διεύθυνση ΥΜΕΠΕ. Στην 
τελευταία σελίδα καταγράφεται ο τίτλος της Σχολής / 
Κέντρου Π.Ε.Ι, το είδος του βιβλίου («Μητρώο Μαθητών»), 
ο συνολικός αριθμός των σελίδων του, η ημερομηνία 
θεώρησης, η υπογραφή του υπαλλήλου και η σφραγίδα 
της Υπηρεσίας. Στο βιβλίο καταχωρίζονται με τη σειρά 
εγγραφής στη σχολή (αύξων αριθμός) τουλάχιστον τα 
εξής στοιχεία: 
α. Ονοματεπώνυμο 
β. Πατρώνυμο 
γ. Δ/νση Κατοικίας 
δ. Αριθμός αδείας οδήγησης 

ε. Κατηγορία πιστοποιητικού που επιθυμεί ή που κα¬ 
τέχει 

στ. Περίοδος προγράμματος εκπαίδευσης που εντάσ¬ 
σεται (συμπληρώνεται μετά την έγκριση του 
προγράμματος από την ΥΜΕΠΕ). 

Άρθρο 6 

Παρακολούθηση προγραμμάτων κατάρτισης 

1. Οι οδηγοί που έχουν εγγράφει στη Σχολή πρέπει 
να παρακολουθήσουν το αντίστοιχο, με τη κατηγορία 
του πιστοποιητικού που επιθυμούν να αποκτήσουν - 
ανανεώσουν, πρόγραμμα επαγγελματικής κατάρτισης 
που έχει καταρτισθεί από τη σχολή και έχει εγκριθεί 
από την αρμόδια Υ.Μ.Ε.Π.Ε. σύμφωνα με το άρθρο 4 
της παρούσας. 

2. Κάθε πρόγραμμα κατάρτισης συναρτάται με το 
είδος του οχήματος (λεωφορείο, φορτηγό). Η ύλη του 
κάθε προγράμματος κατάρτισης αναφέρονται στο Πα¬ 
ράρτημα I του π.δ. 74/08 (ΑΊ12). 

3. Η παρακολούθηση του κάθε προγράμματος κατάρ¬ 
τισης πραγματοποιείται στην ίδια σχολή και πρέπει να 
ολοκληρώνεται σε μία (1) ή δύο (2) το πολύ εγκεκριμένα 
εκπαιδευτικά προγράμματα εντός χρονικού διαστήμα¬ 
τος που δεν υπερβαίνει τους (6) μήνες, τα οποία ανα- 
φέρονται στο άρθρο 4, της παρούσας, στη διάρκεια 
των οποίων ο οδηγός πρέπει να ολοκληρώσει όλες 
τις θεματικές ενότητες του αντίστοιχου εγκεκριμένου 
προγράμματος με ευθύνη του Διευθυντή Σπουδών της 
Σχολής. Σε αντίθετη περίπτωση ο υποψήφιος οδηγός 
υποχρεούται στην εξ αρχής παρακολούθηση.» 

Ο οδηγός ο οποίος είναι κάτοχος άδειας οδήγησης 
μεταφοράς εμπορευμάτων και επιβατών, προκειμένου 
να αποκτήσει ή ανανεώσει ΠΕΙ και για τις δύο κατηγο¬ 
ρίες, υποχρεούται να ολοκληρώσει επιτυχώς το ένα, σε 
όλες τις θεματικές ενότητες, προκειμένου να συμμετά- 
σχει στο άλλο για τις μη κοινές θεματικές ενότητες. 

4. Κάθε σχολή τηρεί υποχρεωτικά «Παρουσιολόγιο» 
στο οποίο καταγράφονται πριν την έναρξη του κάθε 
μαθήματος (ενότητα / στόχος): 

α. Το μάθημα κατάρτισης, σύμφωνα με το εγκεκριμένο 
πρόγραμμα της Σχολής. 

β. Το ονοματεπώνυμο του διδάσκοντα και κατάλληλο 
χώρο για να υπογράψει. 

γ. Την ημερομηνία και την ώρα έναρξης και λήξης 
του μαθήματος. 


δ. Τα ονοματεπώνυμα των εκπαιδευομένων, με αύξο- 
ντα αριθμό και παραπλεύρως κατάλληλο χώρο όπου 
και υπογράφουν οι παρόντες. Οι τυχόν απόντες σημει¬ 
ώνονται από τον διδάσκοντα. (Υπόδειγμα II). 

Το «Παρουσιολόγιο» έχει τη μορφή βιβλίου το οποίο 
θα είναι ραπτό κολλητό και θα θεωρείται από την αρ¬ 
μόδια Διεύθυνση ΥΜΕΠΕ. Στην τελευταία σελίδα κατα¬ 
γράφεται ο τίτλος της Σχολής / Κέντρου Π.Ε.Ι, το είδος 
του βιβλίου («Παρουσιολόγιο»), ο συνολικός αριθμός των 
σελίδων του, η ημερομηνία θεώρησης, η υπογραφή του 
υπαλλήλου και η σφραγίδα της Υπηρεσίας. Το «Παρου- 
σιολόγιο» αρχειοθετείται και φυλάσσεται με ευθύνη της 
Σχολής, τουλάχιστον για μία πενταετία (5 έτη). 

Σε περίπτωση που εκπαιδευόμενος: 

• δεν παρουσιασθεί, 

• διακόψει οποιαδήποτε στιγμή την παρακολούθηση 
του εγκεκριμένου προγράμματος, 

• προσέλθει σε επόμενη θεματική ενότητα, ενώ έχει 
δηλωθεί απών στην προηγούμενη, 

η Σχολή οφείλει να ενημερώσει άμεσα (όχι πέραν 
των 5 λεπτών) με ηλεκτρονικό τρόπο (β-πιαίΙ) ή ΐαχ για 
την απουσία / παρουσία του, την αρμόδια ΥΜΕΠΕ που 
ενέκρινε το πρόγραμμα. 

Άρθρο 7 

Παραστατικά παρακολούθησης 
προγράμματος κατάρτισης 

1. α) Οι Σχολές μετά την ολοκλήρωση του προγράμμα¬ 
τος κατάρτισης, εγγράφουν σε καταστάσεις τα πλήρη 
στοιχεία των υποψηφίων που ολοκλήρωσαν την εκπαί¬ 
δευση (όνομα, επώνυμο, πατρώνυμο, αριθμός αστυνο¬ 
μικής ταυτότητας ή διαβατηρίου ή άδειας παραμονής ή 
άδειας εργασίας, αριθμός και κατηγορία άδειας οδήγη¬ 
σης, την υπηρεσία που το εξέδωσε και την ημερομηνία 
λήξης του, την ταχυδρομική διεύθυνση, ώρες φοίτησης, 
περίοδο φοίτησης και υπογραφή του υποψηφίου). Οι 
υποψήφιοι αναγράφονται με αλφαβητική σειρά, ανά 
κατηγορία πιστοποιητικού (λεωφορείων, φορτηγών), 
ξεχωριστά για αρχική χορήγηση και ανανέωση. 

β) Οι οδηγοί που δεν ολοκληρώσουν την απαιτούμενη 
και προγραμματισμένη εκπαίδευση του εγκεκριμμένου 
προγράμματος εγγράφονται σε διαφορετική κατάσταση 
και δίπλα τα μαθήματα που δεν παρακολούθησαν. Οι 
οδηγοί αυτοί πρέπει να ολοκληρώσουν όλο το κύκλο 
της εκπαίδευσή τους σε ένα άλλο μόνο εκπαιδευτικό 
πρόγραμμα εντός έξι (6) μηνών από την ημερομηνία αρ¬ 
χικής συμμετοχής στο πρόγραμμα της επαγγελματικής 
κατάρτισης που συμμετέχουν, σε αντίθετη περίπτωση 
υποχρεούνται στην αντίστοιχη αρχική επανεκπαίδευση. 
Η κατάσταση αυτή φυλάσσεται στο αρχείο της σχολής 
για μία τουλάχιστον διετία. 

2. Οι καταστάσεις της προηγούμενης παραγράφου 
1(α), υποβάλλονται στην αρμόδια Υ.Μ.Ε.Π.Ε., που έχει 
έδρα η σχολή και στις αρμόδιες Υ.Μ.Ε.Π.Ε. που έχει 
την μόνιμη κατοικία ο εκπαιδευόμενος οδηγός κατά 
περίπτωση. Όλες οι σελίδες είναι υπογεγραμμένες από 
τον Δ/ντη Σπουδών, ο οποίος στην τελευταία σελίδα 
δηλώνει ότι: 

«Οι καταστάσεις αυτές περιλαμβάνουν τους οδηγούς 
που παρακολούθησαν Πρόγραμμα Επαγγελματικής Κα¬ 
τάρτισης στην Σχολή.της οποίας είμαι Διευθυντής 

Σπουδών. Οι υπόψη οδηγοί πληρούν τις προβλεπόμενες 
από τις ισχύουσες διατάξεις προϋποθέσεις και τους 

χορηγήθηκε με το πέρας της τελευταίας ημέρας της 
κατάρτισης, βεβαίωση επιτυχούς παρακολούθησης, προ- 
κειμένου να εφοδιασθούν από την αρμόδια υπηρεσία 
το σχετικό Π.Ε.Ι.» (Υπόδειγμα III). Μαζί με την παραπάνω 
κατάσταση υποβάλλεται και φωτοτυπία του εγκεκρι¬ 
μένου προγράμματος κατάρτισης στην Υ.Μ.Ε.Π.Ε. που 
έχει μόνιμη κατοικία ο οδηγός για τις περιπτώσεις που 
το πρόγραμμα κατάρτισης πραγματοποιήθηκε σε δια¬ 
φορετική Υ.Μ.Ε.Π.Ε. 

3. Οι οδηγοί υποβάλλουν στην Υ.Μ.Ε.Π.Ε. της μόνιμης 
κατοικίας τους, την βεβαίωση επιτυχούς παρακολούθη¬ 
σης μαζί με την σχετική αίτηση και τα λοιπά δικαιολο- 
γητικά που προβλέπονται από την ισχύουσα νομοθε¬ 
σία προκειμένου να εφοδιασθεί με το ΠΕΙ πενταετούς 
ισχύος από την ημερομηνία χορήγησης της προανα- 
φερθείσας βεβαίωσης. Η ανωτέρω διαδικασία πρέπει 
να ολοκληρωθεί εντός της ισχύος της πενταετίας, σε 
αντίθετη περίπτωση ο οδηγός ακολουθεί την νέα εκπαί¬ 
δευση περιοδικής κατάρτισης. Σε περίπτωση υποβολής 
βεβαίωσης επιτυχούς παρακολούθησης σε Υ.Μ.Ε.Π.Ε. 
διαφορετική της έδρας της Σχολής η πρώτη δύναται 
να ζητήσει από τον οδηγό την υποβολή παραστατικών 
στοιχείων (όπως εκτυπωμένο έντυπο ταχογράφου / 
δήλωση του φορέα που εργάζεται πως δεν απασχο¬ 
λούνταν τις ώρες τις εκπαίδευσης / φωτοαντίγραφο 
κάρτας ανεργίας) από τα οποία να προκύπτει πως τις 
ώρες του εγκεκριμένου προγράμματος ο οδηγός βρί¬ 
σκονταν εκτός εργασίας ή ήταν άνεργος. 

4. Μετά την υποβολή όλων των απαραίτητων δικαιο- 
λογητικών στην αρμόδια Υ.Μ.Ε.Π.Ε. και εφόσον πληρού- 
νται οι προϋποθέσεις η υπηρεσία προωθεί άμεσα τη 
σήμανση στην άδεια οδήγησης του κοινοτικού κωδικού 
αριθμού «95», σύμφωνα με όσα ορίζονται στο άρθρο 8 
του π.δ. 74/08 και των υ.α. 72048/9666/08/9-2-2009 (Β' 
216) και 49522/6046/17-9-2009 (Β'2024) όπως ισχύουν. 

ΚΕΦΑΛΑΙΟ Δ 

ΠΡΟΓΡΑΜΜΑΤΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ - 
ΔΙΔΑΚΤΕΑ ΥΛΗ - ΚΑΤΗΓΟΡΙΕΣ ΠΙΣΤΟΠΟΙΗΤΙΚΩΝ 

Άρθρο 8 

Προγράμματα επαγγελματικής κατάρτισης 

Κύριος σκοπός της κατάρτισης είναι να καταστήσει 
τους οδηγούς ενήμερους για το κανονιστικό πλαίσιο 
μεταφορών, για τους κινδύνους που υπάρχουν κατά τη 
μεταφορά των επιβατών / εμπορευμάτων και να τους 
δώσει τις βασικές απαραίτητες πληροφορίες για την 
ελαχιστοποίηση των πιθανοτήτων να συμβεί κάποιο 
ατύχημα, να είναι ικανοί να πάρουν τα αναγκαία μέτρα 
για την προσωπική τους ασφάλεια, την ασφάλεια τρίτων 
προσώπων καθώς επίσης και για το περιβάλλον. 

Τα προγράμματα επαγγελματικής κατάρτισης ανάλο¬ 
γα με το είδος του οχήματος ή την κατηγορία άδειας 
οδήγησης (Λεωφορείο ή ϋΐ, ϋ, ϋ1Ε, ϋΕ - Φορτηγό ή ΟΙ, 
Ο, ΟΙΕ, ΟΕ) διακρίνονται ως ακολούθως: 

1. Προγράμματα επαγγελματικής κατάρτισης για με¬ 
ταφορά επιβατών (ΠΕΙ Λεωφορείων) διάρκειας τουλά¬ 
χιστον 35 ωρών που περιλαμβάνουν: 

α. Πρόγραμμα κατάρτισης για οδηγούς κατόχους 
άδειας οδήγησης πριν την 10η Σεπτεμβρίου 2008 

(πρώτη εκπαίδευση). 

β. Πρόγραμμα κατάρτισης για οδηγούς κατόχους 
άδειας οδήγησης μετά την 10η Σεπτεμβρίου 2008 (πε¬ 
ριοδική εκπαίδευση), οι οποίοι είναι ήδη κάτοχοι ΠΕΙ. 


2. Προγράμματα επαγγελματικής κατάρτισης για με¬ 
ταφορά εμπορευμάτων (ΠΕΙ Φορτηγών) διάρκειας του¬ 
λάχιστον 35 ωρών που περιλαμβάνουν: 

α. Πρόγραμμα κατάρτισης για οδηγούς κατόχους 
άδειας οδήγησης πριν την 10η Σεπτεμβρίου 2009 

(πρώτη εκπαίδευση). 

β. Πρόγραμμα κατάρτισης για οδηγούς κατόχους 
άδειας οδήγησης μετά την 10η Σεπτεμβρίου 2009 

(περιοδική εκπαίδευση), οι οποίοι είναι ήδη κάτοχοι 

ΠΕΙ. 

3. Προγράμματα επαγγελματικής κατάρτισης για με¬ 
ταφορά επιβατών και εμπορευμάτων (ΠΕΙ Λεωφορείων 
και ΠΕΙ Φορτηγών) που περιλαμβάνουν: 

α. Πρόγραμμα κατάρτισης για οδηγούς κατόχους 
άδειας οδήγησης λεωφορείου και φορτηγού πριν την 
10η Σεπτεμβρίου 2008 και την 10η Σεπτεμβρίου 2009 
αντίστοιχα (πρώτη εκπαίδευση). 

β. Πρόγραμμα κατάρτισης για οδηγούς κατόχους 
άδειας οδήγησης λεωφορείου και φορτηγού μετά την 
10η Σεπτεμβρίου 2008 και την 10η Σεπτεμβρίου 2009 
αντίστοιχα (περιοδική εκπαίδευση), οι οποίοι είναι ήδη 
κάτοχοι ΠΕΙ. 

γ. Πρόγραμμα κατάρτισης συνδυασμού των ανωτέρω 
(α) και (β) περιπτώσεων. 

Για τα προγράμματα αυτά, η διάρκεια των κοινών 
μαθημάτων των 2 κατηγοριών (λεωφορείου και φορτη¬ 
γού) είναι κατ’ ελάχιστο 28 ώρες και επιπλέον 7 ώρες 
τουλάχιστον για την κατάρτιση μεταφοράς επιβατών 
και 7 ώρες τουλάχιστον για την κατάρτιση μεταφοράς 
εμπορευμάτων. Επομένως η συνολική διάρκεια του κάθε 
προγράμματος δε μπορεί να είναι μικρότερη των 42 
ωρών. 

4. Στα ανωτέρω προγράμματα επαγγελματικής κατάρ¬ 
τισης, τα κοινά μαθήματα της κατάρτισης διδάσκονται 
μία φορά και προσμετρώνται στο σύνολο των μαθη¬ 
μάτων και για τα 2 είδη πιστοποιητικών (επιβατών και 
εμπορευμάτων) με τον περιορισμό ότι αυτά πραγματο¬ 
ποιούνται και ολοκληρώνονται εντός 6 μηνών και πως 
οι σχετικές διατάξεις της ισχύουσας νομοθεσίας που 
αφορούν τα κοινά μαθήματα δεν έχουν μεταβληθεί σε 
αυτό το διάστημα. Σε περίπτωση που παρέλθουν 6 μή¬ 
νες από την πρώτη κατάρτιση μέχρι τη δεύτερη χωρίς 
να έχει ολοκληρωθεί η τελευταία, ο υποψήφιος υποχρε- 
ούται στην παρακολούθηση νέας περιοδικής κατάρτισης 
35 ωρών για την κατηγορία που δεν έχει ολοκληρωθεί. 

5. Επαναληπτικά εκπαιδευτικά προγράμματα (περιοδι¬ 
κή κατάρτιση) διενεργούνται σε τακτά χρονικά διαστή¬ 
ματα (πενταετία) και έχουν σκοπό να ενημερώνουν τους 
οδηγούς οχημάτων μεταφοράς επιβατών / εμπορευμά¬ 
των, για τα νεώτερα δεδομένα που υπάρχουν αναφορικά 
με τις μεταφορές αυτές. Καλύπτει νέες τεχνικές, νομικά 
θέματα και τις νεώτερες εξελίξεις σχετικά με τις μετα¬ 
φορές, την οδήγηση και τα οχήματα γενικά. Στον οδηγό 
που παρακολούθησε επιτυχώς τα αντίστοιχα επαναλη¬ 
πτικά εκπαιδευτικά προγράμματα μετά την ημερομηνία 
λήξης του Πιστοποιητικού του, θα του χορηγείται νέο 
ΠΕΙ με ημερομηνία έναρξης την τελευταία ημερομηνία 
του εγκεκριμμένου προγράμματος εκπαίδευσης που 
παρακολούθησε, η οποία ταυτίζεται με την ημερομηνία 
της βεβαίωσης παρακολούθησης της σχολής. 

6. Ο αριθμός ωρών διδασκαλίας κατά τη διάρκεια μίας 
ημέρας είναι επτά (7) διδακτικές ώρες ενώ η διδακτι¬ 
κή ώρα είναι 45 λεπτά. Τα εγκεκριμένα προγράμματα 

πραγματοποιούνται από τις 07:00 π.μ. έως τις 12:00 μ.μ. 
πλην των επίσημων αργιών. 

Άρθρο 9 

Διδακτέα ύλη προγραμμάτων κατάρτισης 

Η διδακτέα ύλη των προγραμμάτων επαγγελματικής 
κατάρτισης περιλαμβάνει τουλάχιστον τα θέματα που ανα- 
φέρονται στο Τμήμα 1, Παράρτημα I, του π.δ. 74/08 και θα 
είναι προσαρμοσμένη με τις νέες εξελίξεις σχετικές με 
τεχνικά και νομικά θέματα και θέματα σχετικά με τις με¬ 
ταφορές Επιβατών ή Εμπορευμάτων αντίστοιχα, με σκοπό 
την ενημέρωση του οδηγού. Επιπρόσθετα η διδακτέα ύλη 
περιλαμβάνει και πρακτικές ασκήσεις που λαμβάνουν χώρα 
σε συνδυασμό με τη θεωρητική εκπαίδευση και καλύπτουν 
κατ'ελάχιστον τις πρώτες βοήθειες, την καταπολέμηση 
φωτιάς και τι πρέπει να γίνεται σε περίπτωση απρόοπτου 
συμβάντος ή ατυχήματος (π.χ. πρόσδεση - ακινητοποίηση 
κατάγματος, τεχνητές αναπνοές, χρήση αντιασφυξιογόνου 
μάσκας, χρήση πυροσβεστήρα κ.λ.π.). Η πραγματοποίηση 
των πρακτικών ασκήσεων δύναται να πραγματοποιείται 
και σε χώρους πέραν της εγκεκριμένης Σχολής πλην όμως 
απαιτείται η γνωστοποίηση και έγκρισή τους από την 
αρμόδια Υπηρεσία κατά την υποβολή του προγράμματος. 

ΚΕΦΑΛΑΙΟ Ε 

ΚΥΡΩΣΕΙΣ 

Αρθρο 10 

Κυρώσεις του οδηγού, του Δ/ντη Σπουδών 
και της σχολής εκπαίδευσης 

1. Οδηγός ο οποίος κατέχει ή κάνει χρήση πλαστής 
ή παραποιημένης ή με ψευδές περιεχόμενο βεβαίωσης 
επιτυχούς παρακολούθησης (Υπόδειγμα III) έχει κυρώ¬ 
σεις σύμφωνα με την παράγραφο 2, του άρθρου 11 του 
π.δ. 74/08. 

2. Με απόφαση του οικείου Περιφερειάρχη στην πε¬ 
ριοχή της περιφέρειας του οποίου έχει έδρα η Σχολή/ 
Κέντρο, μετά από εισήγηση της αρμόδιας Υ.Μ.Ε.Π.Ε., 
απαγορεύεται για έξι (6) μήνες η δυνατότητα λει¬ 
τουργίας σχολής ΠΕΙ, αλλά και της σχολής Σ.Ε.ΚΑ.Μ., 
Σ.Ε.Κ.Ο.Ο.Μ.Ε.Ε., ΚΕ.Θ.Ε.Υ.Ο. κατά περίπτωση και σύμφω¬ 
να με την παράγραφο 3 του άρθρου 11 του π.δ. 74/08 
εφόσον εκδίδει με ψευδές περιεχόμενο βεβαίωση επιτυ¬ 
χούς παρακολούθησης (Υπόδειγμα III). Πέραν των ανω¬ 
τέρω και ο εκδίδων την προαναφερθείσα βεβαίωση (Δ/ 
ντης Σπουδών) υπόκειται σε ποινικές κυρώσεις, σύμφω¬ 
να με την παράγραφο 3 του άρθρου 11 του π.δ. 74/08. 

3. Η απόφαση απαγόρευσης της λειτουργίας της 
Σχολής/Κέντρου και οι ποινικές κυρώσεις του Δ/ντη 
Σπουδών κοινοποιούνται στην αρμόδια Δ/νση του 
Υπουργείου Υποδομών, Μεταφορών και Δικτύων, τις 
σχετικές Υπηρεσίες Μεταφορών και Επικοινωνιών της 
Περιφέρειας και στο ΣΕΕΥΜΕ. 

4. Με απόφαση του ιδίου οργάνου που εξέδωσε την 
βεβαίωση αναγγελίας ενάρξεως λειτουργίας και ενέκρι- 
νε τα προγράμματα της Σχολής/ Κέντρου, ανακαλείται ή 
αναστέλλεται η λειτουργία της Σχολής/ Κέντρου ΠΕΙ ή 
του εγκεκριμένου προγράμματος όταν δεν πληρούνται 
πλέον οι όροι έγκρισης, σύμφωνα με την παρ. 4.2.3., του 
τμήματος 4, του παραρτήματος I, του π.δ. 74/08. 


ΚΕΦΑΛΑΙΟ ΣΤ 
ΓΕΝΙΚΕΣ ΔΙΑΤΑΞΕΙΣ 

Αρθρο 11 

Γενικές Διατάξεις 

1. Ο Διευθυντής Σπουδών, παρακολουθεί τις εξελίξεις 
στον τομέα των μεταφορών και ειδικότερα των επιβατι¬ 
κών και εμπορευματικών μεταφορών (νόμοι, διατάγματα, 
αποφάσεις, εγκύκλιοι, οδηγίες ΕΕ και σχέδια οδηγιών, 
στατιστικά στοιχεία, εξελίξεις σε θέματα τεχνολογί¬ 
ας, ασφάλειας, αντιμετώπισης κινδύνων κλπ). Για τη 
νομοθεσία και τις εξελίξεις στον τομέα των ανωτέ¬ 
ρω τηρούνται λεπτομερείς καταγραφές σε βιβλίο της 
Σχολής με παραπομπή σε αρχειοθετημένα αντίστοιχα 
πλήρη κείμενα (έντυπα ή ηλεκτρονικά) διαθέσιμα στο 
διδακτικό προσωπικό και στους ελεγκτικούς φορείς. 
Με ευθύνη του Διευθυντή Σπουδών όλο το διδακτικό 
προσωπικό της Σχολής ενημερώνεται για τις εξελίξεις 
και επικαιροποιείται η διδακτέα ύλη για τη μεταφορά 
της νέας γνώσης στους οδηγούς. 

2. Προκειμένου να καταχωρηθεί ο κωδικός «95» στην 
άδεια οδήγησης ο ενδιαφερόμενος υποβάλει την φω¬ 
τογραφία του, το δείγμα της υπογραφής του και το 
παράβολο που προβλέπεται από τις διατάξεις της πα¬ 
ραγράφου 3 του άρθρου 13 του π.δ. 51/2012 (Α'101) όπως 
ισχύουν, για την χορήγησή της. 

3. α. Οι βεβαιώσεις αναγγελίας ενάρξεως λειτουργίας 
των Σχολών / Κέντρων Π.Ε.Ι. οι οποίες εκδόθηκαν με την 
υπουργική απόφαση 33243/4894/ 20-07-2012 (Β’ 2250) 
εξακολουθούν να ισχύουν. 

β. Οι βεβαιώσεις επιτυχούς παρακολούθησης οι οποίες 
εκδόθηκαν με την ανωτέρω υπουργική απόφαση εξα¬ 
κολουθούν να ισχύουν έως την αναγραφή στην άδεια 
οδήγησης του κωδικού «95» κι όχι πέραν των πέντε (5) 
ετών, από την δημοσίευση της παρούσας. 

γ. Οι εκπαιδευόμενοι οι οποίοι δεν έχουν ολοκλη¬ 
ρώσει κάποια ενότητα του προγράμματος κατάρτισης 
σε εφαρμογή της υπουργικής απόφασης 33243/4894/ 
20-07-2012 (Β' 2250) εντάσσονται στην παράγραφο Ι.β 
του άρθρου 7 της παρούσας (ολοκλήρωση όλων των 
θεματικών ενοτήτων εντός έξι μηνών). 

Αρθρο 12 

Καταργούμενες διατάξεις 

Η υπουργική απόφαση 33243/4894/ 20-07-2012 (Β' 2250) 
«Καθορισμός της διαδικασίας και των αναγκαίων λεπτο¬ 
μερειών για την έγκριση σχολών/κέντρων επαγγελματι¬ 
κής κατάρτισης οδηγών οχημάτων μεταφοράς επιβατών 
και εμπορευμάτων (ΠΕΙ), την έγκριση διενέργειας προ¬ 
γραμμάτων περιοδικής κατάρτισης, τις υποχρεώσεις και 
τον έλεγχο αυτών και λοιπές λεπτομέρειες, σύμφωνα 
με τις διατάξεις του π.δ. 74/2008 (Α' 112) όπως ισχύει», 
καταργείται. 

Αρθρο 13 
Υποδείγματα 

Προσαρτώνται και αποτελούν αναπόσπαστο μέρος 
της παρούσας απόφασης τα υποδείγματα I, II, III και IV 
τα οποία έχουν ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ I 


ΒΕΒΑΙΩΣΗ ΑΝΑΓΓΕΛΙΑΣ ΕΝΑΡΞΕΩΣ ΛΕΙΤΟΥΡΓΙΑΣ ΣΧΟΛΗΣ ΠΕΙ 



ΕΛΛΗΝΙΚΗ ΔΗΜΟΚΡΑΤΙΑ 

ΠΕΡΙΦΕΡΕΙΑΚΗ ΕΝΟΤΗΤΑ . ./..../20.... 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

- Αριθ. Πρωτ.: . 

ΘΕΜΑ : Βεβαίωση αναγγελίας ενάρξεως λειτουργίας Σχολής Επαγγελματικής Κατάρτισης Οδηγών 

Οχημάτων Μεταφοράς Επιβατών και Εμπορευμάτων (Σχολή ΠΕΙ) 

ΒΕΒΑΙΩΣΗ 


Έχοντας υπόψη : 

1. Τις διατάξεις του π.δ. 74/2008 (ΑΊ12) «Προσαρμογή της ελληνικής νομοθεσίας προς την οδηγία 
2003/59/ΕΚ του Ευρωπαϊκού Κοινοβουλίου και του Συμβουλίου της 15 ης Ιουλίου 2003 “σχετικά με την αρχική 
επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται 
για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθμ. 3820/1985 του 
Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του 
Συμβουλίου”, όπως αυτή η οδηγία τροποποιήθηκε με τις οδηγίες 2004/66/ΕΚ του Συμβουλίου της 26 ης Απριλίου 
2004 και 2006/103/ΕΚ της 20 ης Νοεμβρίου 2006». 

2 . 

3. Τη με αριθμ. πρωτ. αίτηση τ. για την 

χορήγηση έγκρισης λειτουργίας Σχολής ΠΕΙ και τα υποβληθέντα με αυτήν προβλεπόμενα δικαιολογητικά. 

4. 


ΒΕΒΑΙΩΝΕΤΑΙ 

1. Η έναρξη λειτουργίας Σχολής Επαγγελματικής Κατάρτισης Οδηγών Οχημάτων Μεταφοράς 

Επιβατών/Εμπορευμάτων (ΠΕΙ). (ονοματεπώνυμο ή τίτλος), 

με έδρα ., με. (πλήθος) αίθουσες διδασκαλίας των 

. ατόμων (αριθμός ατόμων/ αίθουσα). 

2. Δ/ντης Σπουδών ορίζεται . (ονοματεπώνυμο) 

. (Δίπλωμα , Πτυχίο), και με 

προσόντα στη . (όπως μεταφορά επιβατών, εμπορευμάτων, στην οδική 

κυκλοφορία κλπ). (τίτλος πιστοποιητικού, μεταπτυχιακού κλπ) 

3. Η παρούσα δύναται να ανακληθεί οποτεδήποτε, αν διαπιστωθεί ότι έπαυσαν να ισχύουν οι προϋποθέσεις υπό 
τις οποίες χορηγήθηκε ή ότι δεν πληρούνται οι διατάξεις της ισχύουσας νομοθεσίας. 

4 . 


Ο Γεν.Δ/ντης Μ.Ε. 


























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ II 

ΠΑΡΟΥΣΙΟΛΟΓΙΟ 


1η ημέρα : . (π.χ. Δευτέρα 01/11/2011) 

Εκπαιδευτής :.Υπογραφή : 


Θεματική Ενότητα / Στόχος: 


Ώρα έναρξης : 

Παρόντες :. 

Απόντες :. 


Ώρα λήξης : . 

.(ολογράφως και αριθμητικώς) 

. (ολογράφως και αριθμητικώς) 


Παρόντες 


α/α 

ονοματεπώνυμο οδηγού 

Πατρώνυμο 

Υπογραφή 






















Απόντες 


α/α 

ονοματεπώνυμο οδηγού 

Πατρώνυμο 





(κλείνει στο σημείο αυτό η προαναφερόμενη κατάσταση με ευθύνη του διδάσκοντα) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ III 

ΒΕΒΑΙΩΣΗ ΕΠΙΤΥΧΟΥΣ ΠΑΡΑΚΟΛΟΥΘΗΣΗΣ 

Ο . (ονοματεπώνυμο οδηγού), του 

. (πατρώνυμο), με Α.Δ.Τ. ή Διαβατηρίου ή αρ. αδ.παραμονής., 

με αρ. άδειας οδήγησης . κατηγορίας ., που χορηγήθηκε από 

.(Υπηρεσία έκδοσης), εκπαιδεύτηκε στη σχολή 

. (τίτλος) , σε όλα τα θέματα που προβλέπουν οι σχετικές 

διατάξεις του Παραρτήματος I του π.δ.74/08 και της υ.α 33243/4894/02-08-2012 (ΦΕΚ 2250/Β') ως 


ακολούθως: 


ΣΤΟΧΟΙ 

ΗΜΕΡΟΜΗΝΙΑ 

ΩΡΕΣ 

ΣΤΟΧΟΙ 

ΗΜΕΡΟΜΗΝΙΑ 

ΩΡΕΣ 

1.1 



3.1 



1.2 



3.2 



1.3 



3.3 



1.4 



3.4 



1.5 



3.5 



1.6 



3.6 



2.1 



3.7 



2.2 



3.8 



2.3 







Η κατάρτιση πραγματοποιήθηκε σύμφωνα με το/τα εγκεκριμμένο/α από την Δ/νση Μεταφορών και 

Επικοινωνιών Περιφερειακής Ενότητας.πρόγραμμα/τα. 

Η Παρούσα εκδίδεται για χορήγηση / ανανέωση (διαγράφεται ανάλογα) του ΠΕΙ Λεωφορείων / 
Φορτηγών (διαγράφεται ανάλογα) από την αρμόδια υπηρεσία Μεταφορών και Επικοινωνιών 
Περιφερειακής Ενότητας. 


. (Τόπος και Ημερομηνία) 

Ο Δ/ντης Σπουδών της Σχολής . 


(Υπογραφή και ολογράφως και Σφραγίδα Σχολής 

ΥΠΟΔΕΙΓΜΑ IV 

ΕΚΘΕΣΗ ΕΛΕΓΧΟΥ ΣΧΟΛΩΝ/ΚΕΝΤΡΩΝ Π.Ε.Ι. 
Περιφέρεια. 

Διεύθυνση Μεταφορών & Επικοινωνιών. Ημερομηνία Ελέγχου 

Επωνυμία Σχολής/Κέντρου . 

Ημερομηνίες Διεξαγωγής Εγκεκριμένου Προγράμματος . 


□ 

εκπαίδευση των 


1. Εγκαταστάσεις : 

α. Η εκπαίδευση πραγματοποιείται στους εγκεκριμένους χώρους λειτουργίας της σχολής ; 
β. Ο αριθμός των μαθητών υπερβαίνει τον αναγραφόμενο στους εγκεκριμένους χώρους της σχολής ; 
γ. Υπάρχουν και χρησιμοποιούνται τα προβλεπόμενα εποπτικά μέσα για τη θεωρητική και πρακτική 
εκπαιδευομένων; □ 


2. Διδακτικό Προσωπικό : 

α. Ταυτίζονται τα στοιχεία του Διευθυντή Σπουδών με τα αναγραφόμενα στην βεβαίωση αναγγελίας λειτουργίας ; 
β. Ταυτίζονται τα στοιχεία του Διδακτικού προσωπικού με την ονομαστική κατάσταση που έχει κατατεθεί για την 
αναγγελίας λειτουργίας; □ 


□ 

βεβαίωση 


3. Έγκριση προγράμματος : 

α. Ακολουθείται το εγκεκριμένο πρόγραμμα εκπαίδευσης ως προς το ημερήσιο πρόγραμμα ; □ 
β. Ο διδάσκων καθηγητής είναι ο αναφερόμενος στο εγκεκριμένο πρόγραμμα εκπαίδευσης ; | | 

γ. Τηρούνται οι ώρες του διδακτικού προγράμματος που έχει εγκριθεί; |~ | 
δ. Είναι παρόντες οι προβλεπόμενοι εκπαιδευόμενοι που αναφέρονται στο πρόγραμμα έγκρισης του 
προγράμματος ; □ 

ε. Συμπληρώνεται το παρουσιολόγιο για κάθε θεματική ενότητα σύμφωνα με τα προβλεπόμενα και σε κάθε μεταβολή του 
αριθμού των συμμετεχόντων, από τον διδάσκοντα ; □ 
στ. Είναι παρόντες οι εκπαιδευόμενοι που αναγράφονται στο παρουσιολόγιο ; | 

4. Παραστατικά εκπαίδευσης και εγγραφής : 

α. Τηρείται το βιβλίο «Μητρώο Μαθητών» της Σχολής ; |~ || 

β. Είναι συμπληρωμένα όλα τα πεδία του ; (ονοματεπώνυμο εκπαιδευομένου, αρ. άδειας οδήγησης κλπ) |~ || 
γ. Αντιστοιχίζονται τα στοιχεία του «Μητρώου Μαθητών» με τα φωτοαντίγραφα αδειών οδήγησης, δελτίων 
ταυτότητας και αιτήσεων που έχουν κατατεθεί στη Σχολή (δειγματοληπτικός έλεγχος); |~ | 


ΕΥΡΗΜΑΤΑ 

Περιγραφή : 


Ονοματεπώνυμο 1 ου Επιθεωρητή. Υπογραφή 

Ονοματεπώνυμο 2 ου Επιθεωρητή. Υπογραφή 

Έλαβα γνώση ο Δ/ντης Σπουδών/Διδάσκων της Σχολής / Κέντρου Π.Ε.Ι. Υπογραφή 


Άρθρο 14 

Η απόφαση αυτή να δημοσιευθεί στην Εφημερίδα της Κυβερνήσεως. 
Παπάγου, 8 Οκτωβρίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-πταϊΙ: νν60ιπ33ίβι·.βί@β1.9ΐ· 

